ปัจจัยความเสี่ยงที่สำคัญ 

ความเสี่ยงของการขาดทุนและหนี้สิน

ในฐานะที่บริษัทฯ เป็นเจ้าของเรือ และผู้ประกอบการเดินเรือขนส่งสินค้าทางทะเลในน่านน้ำสากล
ความเสี่ยง แอบแฝงของภัยทางน้ำ ความแปรปรวนของสภาพสิ่งแวดล้อม ความสูญหาย
หรือเสียหายของสินค้าและทรัพย์สินต่างๆ และ
การสะดุดหยุดลงของธุรกิจเนื่องมาจากเครื่องจักรขัดข้อง ความผิดพลาดของเจ้าหน้าที่
การเคลื่อนไหวทางการเมืองในประเทศต่างๆ การหยุดงานประท้วงของคนงาน
ความแปรปรวนของสภาพดินฟ้าอากาศ
การสูญเสียรายได้ในช่วงการหยุดเดินเรือและความเสี่ยงจากเหตุการณ์ที่เกิดขึ้นโดยฉับพลัน
เหตุต่างๆ เหล่านี้มีส่วนเพิ่มค่าใช้จ่าย หรือการสูญเสียรายได้ อย่างไรก็ตาม บริษัทฯ
ได้จัดทำประกันภัยซึ่งครอบคลุมความเสี่ยงดังกล่าวไว้กับสถาบันประกันภัยสากลที่มีความเชี่ยวชาญในเรื่องการให้การประกันภัยกับเจ้าของเรือและผู้ประกอบการเดินเรือในน่านน้ำสากลแล้ว

วัฎจักรของอุตสาหกรรมเดินเรือทะเล

 อุตสาหกรรมและตลาดการเดินเรือขนส่งสินค้าทางทะเลมีลักษณะขึ้นลงเป็นวัฏจักรมีภาวะแปรผันในเรื่องของการทำกำไร มูลค่าเรือและอัตราค่าระวาง ภาวะผันแปรเหล่านี้มาจากการเปลี่ยนแปลงในอุปสงค์และอุปทานของกำลังการขนส่ง บริษัทฯในฐานะที่เป็นส่วนหนึ่งของอุตสาหกรรมการเดินเรือระหว่างประเทศจึงตกอยู่ในธรรมชาติของวัฎจักรนี้ด้วยเช่นกัน อย่างไรก็ตาม บริษัทฯ เชื่อมั่นว่าการที่บริษัทฯ มีการตลาดเฉพาะกลุ่ม คือ อยู่ในกลุ่มเรือ เอนกประสงค์ขนาดเล็ก ที่ซึ่งมีปัจจัย พื้นฐานที่เป็นบวก คือมีอุปสงค์มากกว่าอุปทาน มีแผนสำรองในช่วงภาวะตกต่ำของวัฎจักรธรรมชาติของธุรกิจ

ความขึ้นต่อภาวะการเติบโตของเศรษฐกิจ

อุปสงค์ของธุรกิจของบริษัทฯ เกิดจากปริมาณสินค้าที่เรือของบริษัทฯ จะถูกว่าจ้างเพื่อการขนส่ง
การเกิดของอุปสงค์นี้ขึ้นอยู่กับการค้าโลก และการเจริญเติบโตของเศรษฐกิจ
ภาวะถดถอยของการเจริญเติบโตของเศรษฐกิจและการค้า ทำให้ อุปสงค์ของเรือลดลง
อย่างไรก็ตาม บริษัทฯ จำเป็นต้องกล่าวไว้ ณ ที่นี้อีกครั้งว่า บริษัทฯ
ได้รับการปกป้องอย่างสมเหตุสมผลต่อภาวะเสี่ยงนี้ด้วยการประกอบธุรกิจอย่างรอบคอบในตลาดเรือเอนกประสงค์ขนาดเล็กซึ่งก็มีส่วนได้เปรียบของมันอยู่

-   สิ่งแวดล้อมและกฏระเบียบอื่นๆ

การดำเนินธุรกิจของบริษัทฯ ขึ้นอยู่กับการขยายตัว
และการเปลี่ยนแปลงของกฏหมายป้องกันสิ่งแวดล้อม รวมทั้ง กฏระเบียบอื่นๆ
การที่ต้องดำเนินการให้เป็นไปตามกฏหมายเหล่านี้อาจจะทำให้เกิดความเสี่ยงต่อค่าใช้จ่ายจำนวนมาก
รวมถึง ค่าใช้จ่ายในการปรับเปลี่ยนเรือ หรือเปลี่ยนระเบียบปฏิบัติในการเดินเรือ อย่างไรก็ตาม
บริษัทฯ
ระมัดระวังในประเด็นเหล่านี้เสมอมาและได้รักษามาตราฐานความปลอดภัยและมาตราฐานทางเทคนิคตลอดมา

ความเสี่ยงจากอัตราแลกเปลี่ยน

รายได้และค่าใช้จ่ายส่วนใหญ่ของบริษัทฯ เป็นเงินสกุลดอลล่าร์สหรัฐ
อีกทั้งสินทรัพย์ถาวรส่วนใหญ่ของบริษัทฯ คือ เรือเดินทะเล ก็มีพื้นฐานเป็นดอลล่าร์สหรัฐ
เนื่องจากเรือเดินทะเลมีตลาดการซื้อขายสากลที่เป็นเงินสกุลดอลล่าร์สหรัฐ ดังนั้น บริษัทฯ
จึงมีความเสี่ยงจากอัตราแลกเปลี่ยนเงินตราต่างประเทศจากหนี้สินของบริษัทฯที่อยู่ในรูปสกุลเงินตราต่างประเทศอื่นที่มิใช่ดอลล่าร์สหรัฐ
ณ วันที่ 31 ธันวาคม 2544 บริษัทฯ มีหนี้สินสกุลเงินบาทจำนวน 2,280.83ล้านบาท
หรือประมาณร้อยละ 42.80 ของยอดหนี้สินของบริษัทฯ
มูลค่าเทียบเท่าเป็นดอลล่าร์สหรัฐของหนี้สินเหล่านี้อาจเพิ่มขึ้นหรือลดลงซึ่งเป็นผลมาจากการเปลี่ยนแปลงของอัตราแลกเปลี่ยนเงินบาทเทียบกับดอลล่าร์สหรัฐ
บริษัทฯ ตระหนักถึงความเสี่ยงนี้ แต่เนื่องจากบริษัทฯ มีความเห็นว่าในสถานะการณ์ปัจจุบัน
ความเสี่ยงจากการเสียหายเหล่านี้มีน้อยมาก ดังนั้น บริษัทฯ
จึงยังไม่ดำเนินการควบคุมความเสี่ยงดังกล่าว อย่างไรก็ตาม บริษัทฯ
ยังคงติดตามความเคลื่อนไหวของอัตราแลกเปลี่ยนอย่างสม่ำเสมอและได้วางแผนงานทางการเงินอย่างเหมาะสมกับโอกาสเพื่อให้ครอบคลุมความเสี่ยงเหล่านี้

-   ความเสี่ยงของการลดลงในสัดส่วนการถือหุ้น (ของผู้ถือหุ้น)

เนื่องจากการปรับโครงสร้างหนี้ บริษัทฯ ได้ออกหุ้นกู้แปลงสภาพชนิดไถ่ถอนได้ (“หุ้นกู้”) โดย
ภายใต้ข้อกำหนดและเงื่อนไขของหุ้นกู้ดังกล่าว
กำหนดให้หุ้นกู้สามารถถูกไถ่ถอนได้ตามทางเลือกของบริษัทฯ ภายใน 30 เดือน คือภายในวันที่ 16
มกราคม 2546 ในราคาส่วนลดที่แตกต่างกันจากราคาหน้าตั๋วของหุ้นกู้
ซึ่งการไถ่คืนหุ้นกู้นี้เป็นทางเลือกของบริษัทฯ มิได้เป็นภาระผูกพันของบริษัทฯ
ถ้าหุ้นกู้ดังกล่าวไม่ถูกไถ่ถอนโดยบริษัทฯ ภายในระยะเวลาที่กำหนด
หุ้นกู้จะถูกแปลงสภาพไปเป็นหุ้นทุนของบริษัทฯในราคา ร้อยละ95
ของราคาปิดของตลาดเฉลี่ยของหุ้นทุนของบริษัทฯ ในเดือนก่อนการแปลงสภาพ
การไถ่ถอนหุ้นกู้สามารถทำได้โดยใช้แหล่งเงินทุนตามที่ระบุไว้ในเอกสารการปรับโครงสร้างหนี้
กล่าวคือถ้าบริษัทฯไม่สามารถหาแหล่งเงินทุนดังกล่าวมาเพื่อการไถ่ถอนหุ้นกู้ได้ ผู้ถือหุ้นเดิม (ณ
วันแปลงสภาพของหุ้นกู้) จะมีความเสี่ยงจากการลดลงในสัดส่วนการถือหุ้นของบริษัทฯ
อันเนื่องมาจากการแปลงสภาพหุ้นกู้ดังกล่าว ราคาตลาดของหุ้นทุนของบริษัทฯ
และอัตราแลกเปลี่ยนเงินบาท ต่อดอลล่าร์สหรัฐ (กรณี
หุ้นกู้แปลงสภาพชนิดไถ่ถอนได้สกุลดอลล่าร์สหรัฐ) ในเวลาที่มีการแปลงสภาพ เป็น 2
ปัจจัยที่จะบอกถึงการลดลงในสัดส่วนการถือหุ้น ซึ่งยังไม่สามารถประมาณค่าได้ในปัจจุบัน
จึงไม่สามารถบอกถึงความเป็นไปได้ของการลดลงในสัดส่วนของหุ้นซึ่งอาจเกิดขึ้นได้ในขณะนี้
อย่างไรก็ตามเพื่อเป็นการลดความเสี่ยงของการลดลงใน สัดส่วนการถือหุ้นของผู้ถือหุ้น บริษัทฯ
อยู่ในขั้นตอนการดำเนินการหาเงินทุนเพื่อการไถ่ถอนหุ้นกู้ดังกล่าว อย่างไรก็ตาม บริษัทฯ
ยังคงพยายามที่จะซื้อคืนหุ้นกู้ดังกล่าวคืนจากตลาดในราคาส่วนลดจากมูลค่าการไถ่คืนจากเงินทุนที่มีอยู่
และปราศจากเงื่อนไขตามสัญญาการปรับโครงสร้างหนี้ซึ่งจะช่วยลดความเสี่ยงของการลดลงในสัดส่วนการถือหุ้นสำหรับผู้ถือหุ้นลงได้